PMIndiaData/PMIndiaSum huggingface dataset:
কানপুরগী অরবান পব্লিক ত্রান্সপোর্ত ফগৎহনবা

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কোরিদোর অনি লৈবা কানপুর মেত্রো রেল প্রোজেক্তকী অয়াবা পীখ্রে। মেত্রো রেল প্রোজেক্ত পায়খৎপা অসিনা গারী চিনবা হন্থহনদুনা লম্বী চৎপগী মতম, খরচ অমসুং পোলুসন হন্থহল্লগনি। মেত্রো রেল সিস্তেম অসিনা কোরিদোরশিং অসিদা লৈরিবা মী তাবা মফমশিং অমসুং ললোন-ইতিক্কী মফমশিং হেন্না চাউখৎহল্লগনি। চাউরাকপা শক্তমশিং কানপুর মেত্রো রেল প্রোজেক্তা য়াওগদবশিং – আই তি তিদগী নৌবস্তা কোরিদোর অসিগী অশাংবা কিলোমীতর ২৩.৭৮৫নি, মসিদা স্তেসন ২২ (মথক্তা ১৪ অমসুং লৈনুংদা ৮) লৈগনি। কিলোমীতর ৮.৬০ শাংবা এগ্রিকচরেল য়ুনিভর্সিতীদগী বারা–৮ কোরিদোর অসিদা মথক্তা স্তেসন ৪ অমসুং লৈনুংদা ৪ লৈগনি। প্রোজেক্ত অসিদা চংগনি হায়না পানরিবা শেনফম্না লুপা ক্রোর ১১,০৭৬.৪৮নি অমসুং মসি চহি ৫দা মপুং ফানা লোইশিনগনি। চৎথোক-চৎশিনগী চাউরাকপা শক্তমশিং আই জে তি কানপুরদগী নৌবস্তা কোরিদোর অসিনা শহর অসিগী মরুওইবা মহৈ লোইয়শঙশিং, রেলৱে অমসুং বস স্তেসনশিং, আই আই তি কানপুর, সি এস জে এম য়ুনিভর্সিতী, জি এস ৱাই এম মেদিকেল কোলেজ, ঝাকরকতী বস স্তেসন অমসুং কানপুর সেন্ত্রেল রেলৱে স্তেসন ফাওদুনা চৎকনি। এগ্রিলকর য়ুনিভর্সিতীদগী বারা-৮ কোরিদোরনা মী কুংনা তাবা কাকাদেও অমসুং গোবিন্দ নাগর ফাওদুনা চৎকনি। মেত্রো অসিনা মীয়াম, শিন্মীশিং, লমকোয়বশিং অমসুং চৎথোক-চৎশিন তৌবা মীওইশিংদা খুদোংচাবা কয়া পীরগনি। থবক হৌরকপা মতমদা কানপুর মেত্রো রেল প্রোজেক্না চাউরাক্না মীওই লাখ ৪০ রোম হকথেংননা অমসুং নাকোইননা কান্নবা ফংহনগনি। শেমগৎকদৌরিবা কোরিদোরশিং অসিদা রেলৱে স্তেসনশিংগা পুনশিনগনি অমসুং বস, ইন্তর্মেদিয়েৎ পব্লিক ত্রান্সপোর্ত (আই পি তি) অমসুং নন মোতোরাইজ ত্রান্সপোর্ত (এন এম তি)গী ফিদর নেতৱার্কশিং লৈগনি। প্রোজেক্ত অসিদা ভারাদগী নত্তবা রেন্তেল অমসুং এদভর্তাইজমেন্তদগী রেভিন্যু অমসুং ত্রাঞ্জিৎ ওরিয়েন্তেদ দিবেলপমেন্ত (তি ও দি ) অমসুং ত্রান্সফর ওফ দিবেলপমেন্ত রাইৎস (তি দি আর)গী খুৎথাংদা ভেল্যু কেপচর ফাইনান্সিং ওইনা ইনকম লাক্কনি। মসিগী প্রোজেক্ত অসিনা মেত্রো রেল কোরিদোরগী নাকলদা লৈবা মী তারিবা লৈকাইশিংদা কান্নবা য়াম্না ফংগনি, মীয়াম্না মখোয়গী লৈকায়দগী শহর অসিগী তোঙান-তোঙানবা মফমশিংদা চৎপা ঙমহল্লগনি। প্রোজেক্কী অকুপ্পা ৱারোলশিং: ভারত সরকার অমসুং উত্তর প্রদেশ সরকারনা ৫০:৫০ মপু ওইমিন্নবা লখনৌ মেত্রো রেল কোর্পোরেসন অসি উত্তর প্রদেশ মেত্রো রেল কোর্পোরেসন হায়না নৌনা শেম্লগনি। প্রোজেক্ত থবক ওইনা পায়খৎনবা (য়ু পি এম আর সি) কানপুর মেত্রো রেল প্রোজেক্ত অসি ভারত সরকার অমসুং য়ু পি সরকারনা চাং মান্ননা পুথোক্কনি অমসুং শরুক খরনা মালেমগী ফন্দিং এজেন্সীশিংদগী সোফ লোন ওইনা লৌগনি। প্রোজেক্ত অসিগী ওইনা য়ু পি সরকারনা শেনবা চহি ২০১৯-২০দা লুপা ক্রোর ১৭৫ মাংজৌননা কাইথোকখ্রে। কান্নবা: মসিগী প্রোজেক্ত অসিনা শহর অসিদা অহোংবা, অশোই-অঙাম থোক্লোইদবা, নুংঙাইবা ত্রান্সপোর্ত সিস্তেম অমা লৈহল্লগনি। মসিনা লম্বীগী খুদোংথিবা, পোলুসন, লম্বী চৎপগী মতম, পাঙ্গল, নাতৈ চাদবা থৌদোকশিং হন্থহনগনি। নুং গীৱারোল: কানপুর অসি চাউরাক্না অপুনবা মীশিং লাখ ৪১ রোম লৈবা য়ু পিগী খ্বাইদগী চাউবা শহরশিংগী মনুংদা অমনি। মসি পুৱারীগী ওইনা মরুওইবগা লোয়ননা অচৌবা ইন্দস্ত্রী অমসুং ললোন-ইতিক্কী মরুওইবা মফম অমনি। অরবান্নাইজেসন অমসুং গারী মশিং হেনগৎলকপদগী শহর অসিগী নুংশিৎ শেংহন্দ্রে। ফিবম অসিদা, কানপুরদা পব্লিক ত্রান্সপোর্ত সিস্তেম ফগৎহনবা অমসুং মেত্রো প্রোজেক্ত লৈহনবা অসি তঙাইফদবা অমা ওইরে। মসিগী প্রোজেক্ত অসি অয়াবা পীবগা লোয়ননা, চহি অমগী মনুংদা কানপুরদা সিতী বস সর্বিস ফগৎহন্নবা মন্ত্রীমন্দলনা খন্নখি।
অহিংসা য়াত্রা সম্পন্নতা সমরোহ কার্য়ক্রমদা প্রধান মন্ত্রীনা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ঙসি শ্বেতম্বর তেরাপন্থকী অহিংসা য়াত্রা সম্পন্নতা সমরোহ কার্য়ক্রমদা ভিদিও কনফরেন্সিংগী খুৎথাংদা পাউজেল অমা পীদুনা ৱা ঙাংখ্রে। থৌরম অসি হৌদোরকপদা, প্রধান মন্ত্রীনা লেপ্পা লৈতনা মরুওইবা পীদুনা চংশিল্লিবা চহি লিশিং কয়া লিরবা ভারতকী লাইনীংবশিংগী চৎনবীবু নিংশিংখি। মহাক্না অখন্ননা পনখি মদুদি শ্বেতম্বর তেরাপন্থনা তন্থরকপা মতমদা লাইনিং লাইশোনদা ওন্থোকখি ।মহাক্না অচার্য়া মহাশ্রমন জীবু লৈবাক অহুমদা কিলোমিতর লিশিং ১৮ ‘পদয়াত্র’ মপুং ফাবগীদমক্তা থাগৎপা ফোংদোকখি। প্রধান মন্ত্রীনা অচার্য়াবু ‘বাসুধৈবা কুতুম্বাকম’গী চৎনবীবু হেন্না পাকথোক-চাউথোকহনবা অমসুং ‘ভারত অমা, শ্রেস্থ ভারত অমা’গী মন্ত্রবু লাইনিং লাইশোন ওইনা শন্দোকপগীদমক থাগৎপা ফোংদোকখি। প্রধান মন্ত্রীনা শ্বেতম্বর তেরাপনগা মহাক্কা মতম কুইনা লোইনরকপবু নিংশিংখি অমসুং মহাক্না হান্না পীখিবা স্তেতমেন্ত “য়ে তেরা পন্থ, য়ে মেরা পন্থ হে’ – মসিগী তেরাপন্থ অসি ঐহাক্কী লম্বীনি। প্রধান মন্ত্রীনা ২০১৪দা লাল কিলাদগী লমথাখিবা ‘পদয়াত্র’গী মরুওইবা পুথোকখি অমসুং মহাক মশামক চহি অসিমক্তদা ভারতকী প্রধান মন্ত্রী অমা ওইনা অনৌবা খোঙচৎ অমা হৌখিবগী চপ মান্ননা থোকখিবা পনখি অমসুং মীয়ামগী সেবা অমসুং মীয়ামগী য়াইফনবগীদমক খোঙচৎ হৌখি। শ্রী মোদীনা পদয়াত্রগী থীম ওইরিবা হার্মোনী, মোরেলিতী অমসুং দিএদ্দিক্সনবু থাগৎপা ফোংদোকখি। মহাক্না হায়খি অশেংবা সেলফ-রিয়ালাইজেসন অসি মখল অমত্তদা লায়চুদ্রবা মতমদা ওইথোকপা ঙমগনি। লায়চুবদগী নান্থোরক্লবা মতমদা তাইবংদা ইশা ইথন্তা লাকপদা লমজিংগনি অমসুং পুম্নমক্কী নুঙাই য়াইফবা অসি মংফাওনগনি। প্রধান মন্ত্রীনা হায়খি মদুদি ঙসি অজাদি কা অমৃত মহোৎসব অসিগী মনুংদা, লৈবাক অসিনা সমাজদা মথৌ পাংথোক্নবগীদমক পান্দম থম্লি অমসুং লৈবাক অসিনা মথন্তা মতোল লোম্লি। লৈবাক অসিনা সবকা সাথ, সবকা বিকাস, সবকা বিশ্বাস অমসুং সবকা প্রয়াশকী ইথিলগা লোয়ননা চৎলি হায়না মহাক্না হায়খি। প্রধান মন্ত্রীনা মরুওইবা পীখি মদুদি ভারতকী তেদেন্সীনা সরকারগী খুৎথাংদা পুম্নমক তৌখিদে অমসুং মসিদা সরকার, সমাজ অমসুং স্পিরিচুএল ওথোরিতীগী চপ মান্নবা থৌদাং অমা মতম পুম্বদা লৈ। লৈবাক অসিনা মসিগী ৱাশক অসি ফংনবা মখোয়গী মথৌ তৌনবা লম্বীদা লাকপদা হায়রিবা অসিগী মমি তারি, হায়না মহাক্না মখা তাখি। অরোইবদা, প্রধান মন্ত্রীনা লাইনিং-লাইশোনগী লুচিংবশিংদা লৈবাক অসিনা মাংলোম চৎপদা লেপ্পা লৈতনা হোৎননবা অমসুং ৱাশক লৌনবা হায়জখি।
পি.এম.না বিজয় কুমার য়াদবনা সি.দবল্যু.জি. ২০২২দা জুদোদা ব্রোঞ্জ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বিজয় কুমার য়াদবনা বর্মিংহমদা পাঙথোক্লিবা সি.দবল্যু.জি. ২০২২দা জুদোদা ব্রোঞ্জ মেদল লৌরকপদা থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; “বিজয় কুমার য়াদবনা দি.দবল্যু.জি.দা জুদোদা ব্রোঞ্চ মেদল লৌরকপা ঙমখি অমসুং লৈবাকপু চাউথোকচবা পোকহনখি। মহাক্কী মাইপাকপা অসিনা ভারতকী স্পোর্তসকী তুংলমচৎতা ইথিল পীরগনি। তুংদা লাক্কদবা মতমশিংদসু মহাক্না মাইপাকপগী অনৌবা পনখৈশিং মখা তানা য়ৌবা ঙম্বা ওইরসনু।”
মহারাস্ত্রাগী মুখ্য মন্ত্রী অমসুং দেপ্যুতী মুখ্য মন্ত্রীনা প্রধান মন্ত্রীগা উন্নখ্রে

মহারাস্ত্রাগী মুখ্য মন্ত্রী, শ্রী একনাথ শিন্দে অমসুং দেপ্যুতী মুখ্য মন্ত্রী, শ্রী দেবেন্দ্র ফদনাবিসনা ঙসি প্রধান মন্ত্রী, শ্রী নরেন্দ্র মোদীগা উন্নখ্রে। প্রধান মন্ত্রী ওফিসনা অসুম্না ত্বীত তৌখি: “মহারাস্ত্রাগী মুখ্য মন্ত্রী, শ্রী @mieknathshinde অমসুং দেপ্যুতী মুখ্য মন্ত্রী, শ্রী @Dev_Fadnavisনা প্রধান মন্ত্রীগা উন্নখি”।
ময়াম্না শকখংনরবা সুফি শৈশকপা শ্রী প্যারেলাল ৱাদালিনা লৈখিদবদা প্রধান মন্ত্রীনা অৱাবা ফোংদোকখ্রে

ময়াম্না শকখংনরবা সুফি শৈশকপা শ্রী প্যারেলাল ৱাদালিনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধানমন্ত্রীনা হায়খি, “শ্রী প্যারেলাল ৱাদালিনা লৈখিদবদা অৱাবা ফোংদোকচরি। মহাক্কী ইশৈ শক্তুনা তাকপগী মওং অদু মালেম পুম্বদা য়াম্না পাম্নখি। মহাক্না পাংথোকপিরম্বা থবকশিংনা নুঙাইরবা সুফি ম্যুজিক্কী মায়কৈরোমদা মীয়ামগী পুক্নিং চিংশিল্লগনি। মহাক্কী থৱাইনা শান্তি ওইনা লৈখিবা ওইরশনু।”
লেবর অমসুং ইমপ্লোইমেন্তগী লমদা ত্রেনিং অমসুং এজুকেসন পীননবা ভারত অমসুং ইতলীগী মরক্তা এমওয়ু তৌনবদা মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লেবর অমসুং ইমপ্লোইমেন্তগী লমদা ত্রেনিং অমসুং এজুকেসন পীননবা ভারত অমসুং ইতলীগী মরক্তা এমওয়ু তৌবদা অয়াবা পীরে। কান্নবশিং: এম ও য়ু অসিনা থবক্কী মালেম অসিদা চিংলেম্না থবক শুনবা ত্রেনিং পীবা অমসুং এজুকেসনগী থবকশিং পাকথোক-চাউথোক্নবা মখাগী অসিগী খুৎথাংদা খুদোংচাবা ফংগনি: ত্রেনিং মেথোদোলোজিশিং অমসুং তেক্নিকশিংদা অপুনবগী ত্রেনিং প্রোগ্রামশিং পাংথোকপা; তোঙান-তোঙানবা খুন্নাইগী লুপশিংগী অনৌবা ত্রেনিং মোদুলশিং শেমগৎপা; লেবর অমসুং ইমপ্লোইমেন্তগী মতাংদা তোঙান-তোঙানবা থিমশিংদা চুনবা ত্রেনিং প্রোগ্রামশিং শীনবা; ত্রেনিং মেথোদোলোজিশিং ইভালুয়েসন তৌবা; শিন্মীশিং য়েংশিনবগী লমদা অফবা থবকশিং পীথোক-পীশিন তৌনবা , ত্রেনিং মোদুলশিং পাংথোকপা অমসুং থিজিনবগী খোঙচৎশিংগী লমদা অমনা অমগী মতেং পাংনবা; লৌশিং অমসুং ই-পাউ শরুক য়ামিন্ননবা ত্রেন্নরশিং পীথোক-পীশিন তৌনবা। অচৌবা কান্নবা: মালেমগী ওইনা থবক শুবগী লমদা অহোংবা লাকপদগী থোরকপা শিংনবশিং মায়োক্নবা ঙম্নবা লৈবাক অনিগী ইন্সতিত্যুসনশিংদা তেক্নিকেল কেপাসিতী হেনগৎহনবদা এম ও য়ু অসিনা অচৌবা মতেং ওইগনি। মসিনা ইন্তর্নেস্নেল ত্রেনিং প্রোগ্রামশিং পাংথোকপা অমসুং এসিয়া-পেসিফিক লমদমদা ভি ভি গিরি নেস্নেল লেবর ইন্সতিতুৎনা মাংজিল থাবা ত্রেনিং ইন্সতিতুৎ অমা ওইবদা মতেং পাংগনি। এম ও য়ু অসিনা এসিয়া পেসিফিক লমদম পু্ম্নমক কোনশিনগনি। নুংগীৱারোল: ভারত সরকারগী লেবর অমসুং ইমপ্লোইমেন্ত মন্ত্রালয়গী মখাদা লৈবা ওতোনোমসন বোদি অমা ওইরিবা ভি ভি গিরি নেস্নেল লেবর ইন্সতিতুৎ, নোইদা অমসুং ইন্তর্নেস্নেল ত্রেনিং সেন্তর ওফ ইন্তর্নেস্নেল লেবর ওর্গনাইজেসন, তুরিন অনি ২০১২দা এম ও য়ু খুৎয়েক পীনখি অমসুং লৌশিং অমসুং হৈথোই-শিংথোইবা কয়া পীথোক-পীশিন তৌনবগী অপুনবা থবক কয়া পাংথোকখ্রে। এম ও য়ু অদুনা ইন্সতিত্যুসনশিংগী মরক্তা প্রোফেসনেল ওইবা মতেং পীনবা য়াওরি। ইন্তর্নেস্নেল ত্রেনিং সেন্তর ওফ ইন্তর্নেস্নেল লেবর ওর্গনাইজেসন অসি ১৯৬৪দা তুরিনদা লিংখৎখিবনি। মসি মালেমগী থাক্তা লেবরগী তোঙান-তোঙানবা হিরমশিংদা ত্রেনিং পীবগী মরুওইবা মফম অমা ওইদুনা লাক্লি। আই তি সি অসি ইমপ্লোইমেন্ত, লেবর, হুমেন রিসোর্স দিবলপমেন্ত অমসুং কেপাসিতী বিল্দিংগী লমদা মালেমগী ওইনা অখঙ-অহৈ ময়াম অমা লৈরি। আই তি সিগী মরুওইবা পান্দমদি লেবর অমসুং ইমপ্লোইমেন্তগী লমদা ত্রেনিং পীবগী থবক পায়খৎনবা ইন্সতিত্যুসনশিংগী মরক্তা পুন্না থবক তৌমিন্নবনি।
পি.এম.না বিহার দিৱসনা লাকপদা বিহার মীয়ামদা ফাইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা বিহার দিৱসনা লাকপদা বিহার মীয়ামদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “বিহারগী ইচিল-ইনাও পুম্নমক্তা বিহার দিৱসনা লাকপদা য়াইফ-পাউজেল পীজরি। পুৱারী অমসুং কলচরেল হেরিতেজ কয়া লৈবা রাজ্য অসিনা চাউখৎ-থৌরাংদা অনৌবা রেকোর্দশিং মখা তানা থম্বা ঙম্বা ওইরসনু হায়না ঐহাক্না থৌনিজরি।”
ম্যানমারগী রাষ্ট্রপতিদা প্রধানমন্ত্রীগী খুদোল

প্রধানমন্ত্রী শ্রী নরেন্দ্রা মোদীনা ঙসি ম্যানমারগী রাষ্ট্রপতি হিজ এক্সেলেন্সি মিস্ত্রর য়ু তিন ক্যাওদা রিভর সালৱিনগী স্ত্রেস অমগী ১৮৪১গী মেপ অমগী রিপ্রদক্সন অমা খুদোল তমখ্রে । প্রধানমন্ত্রীনা ম্যানমারগী রাষ্ট্রপতিদা বোধি ত্রিগী স্কলপচর অমশু খুদোল তমখি । “ম্যানমারগী রাষ্ট্রপতি য়ু তিন ক্যাওদা রিভর সালৱিনগী স্ত্রেস অমগী ১৮৪১গী মেপ অমগী রিপ্রদক্সন অমা খুদোল তমখ্রে । রাষ্ট্রপতি তিন ক্যাওদা বোধি ত্রিগী স্কলপচর অমশু খুদোল তমখি”, প্রধানমন্ত্রীনা মহাক্কী একীউনদগী ত্বিত তৌরকখি ।
প্রধানমন্ত্রীনা জম্মু অমসুং কশ্মীরগী মহৈরোইশিংগা উন্নখ্রে

জম্মু অমসুং কশ্মীরগী স্কুল তম্লিবী নুপীমচা ৩০গী কাংলুপ অমনা ঙসি নই দিল্লীদা প্রধানমন্ত্রী শ্রী নরেন্দ্র মোদীগা উন্নখ্রে। ভারতকী লান্মীনা শিনবা ওপরেসন সদভাবনাগী মখাদা মহৈরোইশিং অসিনা লৈবাক অসিগী তোঙান তোঙানবা মফমশিংদা কোইরি। প্রধানমন্ত্রীনা মহৈরোইশিংগা লোইননা মহৈ-মশিং, স্বচ্ছ ভারত, মখোয়গী মংলান অমসুং মখোয়গী অপাম্বশিংগী মরমদা ৱারি শান্নখি। ৱারি শান্নবা অদুদা নুপীমচাশিং অদুনা হংলকপা ৱাহংগী পাউখুম পীরদুনা প্রধানমন্ত্রীনা নুপীমচাশিংগী মহৈ-মশিং তম্নবগীদমক সরকারনা পাইখৎলিবা তোঙান তোঙানবা থৌরাং কয়াগী মতাংদা শন্দোক্না তাকখি। মহাক্না স্বচ্ছ ভারত মিশন্না হকশেল অমসুং তুরিজমগী লমদা পীরিবা কান্নবশিংগী মরমদা শুগাইনা তাকখি। মহাক্না পুক্নীং চেৎননবগীদমক্তা য়োগগী কান্নবশিংগী মতাংদসু পনখি। জম্মু অমসুং কশ্মীরগী নহারোলশিংনা সিবিল সর্বিসকী চাংয়েংশিংদা মাই পাকপগী মশিং হেনগৎলকপা অমসুং শান্ন-খোৎনবদা মখোয়গী হৈ-শিংবা উৎথোকপা অদু পল্লদুনা প্রধানমন্ত্রীনা হায়খি মদুদি ভারতকী তুংলমচৎ অসি মঙাল নাইরি অমসুং জম্মু অমসুং কশ্মীরগী অঙাংশিং অমসুং নহাশিংনা লৈবাক্কীদমক অদুক্কী মতিক থৌদাং য়াগদবনি।
প্রধান মন্ত্রী অমসুং রসিয়া ফেদরেসনগী রাস্ত্রপতিগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি রসিয়ন ফেদরেসনগী রাস্ত্রপতি শ্রী ব্লাদিমির ভি. পুতিনগা লোয়ননা তেলেফোন্দা ৱারী শানখ্রে। লুচিংবা অনিমক্না কোবিদ-১৯ লাইচৎকা মরী লৈননা মালেমগী ফিভমদা খন্ন-নৈনখি। প্রধান মন্ত্রীনা রসিয়াদা লাইনা অসিনা নারবা মীওইশিংবু অথুবা মতমদা ফগৎলক্নবা য়াইফ-পাউজেল পীখি অমদি লাইনা অসি থেংনবদা রাস্ত্রপতি পুতিন্না লুচিংদুনা রসিয়ানা হোৎনরিবা অদু মায় পাক্কনি হায়না থাজবা থমখি। রাস্ত্রপতি পুতিন্না প্রধান মন্ত্রীবু কোবিদ-১৯ থেংননবগীদমক ভারত্তা লৌখৎলিবা খোংথাংশিং মায় পাক্নবগীদমক মহাক্কী ওইবা য়াইফ-পাউজেল পীখি। লুচিংবা অনিমক্না হেল্থ, মেদিসিন, সাইন্তিফিক রিসর্স, হ্যুমেনিতীগী ওইবা হিরমশিং অমসুং গ্লোবেল ইকোনোমীদা ইম্পেক্তকা মরী লৈননা শিংনরকপা পুম্নমক মপুংফানা থেংনবদা মখা তানা তাথোক-তাশিন তৌবা অমসুং তেংবাং পীনবদা য়ানখি। মখোয়না জি২০গী ফ্রেমৱার্ক্কী মনুংদা কোবিদ-১৯ পুন্না থেংননবগীদমক ইন্তর্নেস্নেল কোওপরেসনগী মরুওইবদা অকনবা ৱাফম থমখি। প্রধান মন্ত্রীনা রসিয়াদা ভারতকী মহৈরোইশিংগী য়াইফনবগীদমক রসিয়াগী ওথোরিতীশিংগী তেংবাংবু থাগৎপা ফোংদোকখি অমদি মদু মখা চত্থখিগনি হায়না থাজবা ফোংদোকখি। রাস্ত্রপতি পুতিন্না মসিগা মরী লৈননা তেংবাং পুম্নমক পীগনি হায়না থাজবা পীখি। প্রধান মন্ত্রীনা রাস্ত্রপতি পুতিনদা হায়খি মদুদি মরী লৈনবা ভারতকী ওথোরিতীশিংনা দরকার ওইরকপা মতমদা রসিয়াগী নাগরিকশিংগী য়াইফনবা অমসুং ওর্গনাইজ রিতর্ন শোইহন্দনবগীদমক ওইথোকপা য়াবা মওং খুদিংমক্তা মখা তানা লায়থোকহনগনি।
মন্ত্রীমন্দলনা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবগীদমক ভারত, তুনিসিয়া অমসুং পপুৱা ন্যু গুইনিয়াগী ইলেক্তোরেল কম্মিসনগী মরক্তা মীখলগীদমক য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবগীদমক তুনিসিয়াগী ইন্দিপেন্দেন্ত হাই ওথোরিতী ফোর ইলেক্সন্স (আই.এস.আই.ই.) অমসুং পপুৱা ন্যু গুইনিয়া ইলেক্তোরেল কম্মিসন (পি.এন.জি.ই.সি.)গা লোয়ননা ইলেক্সন কম্মিসনবু য়ানা ৱারোল পীবা য়াহন্নবা লেজিস্লেতিব দিপার্তমেন্তনা হায়জরকপা অদু অয়াবা পীখ্রে। ইম্পেক্ত: য়ানা ৱারোল অসিনা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবগীদমক তুনিসিয়াগী ইন্দিপেন্দেন্ত হাই ওথোরিতী ফোর ইলেক্সন্স (আই.এস.আই.ই.) অমসুং পপুৱা ন্যু গুইনিয়া ইলেক্তোরেল কম্মিসন (পি.এন.জি.ই.সি.)গীদমক তেক্নিকেলগী ওইবা তেংবাং/ কেপাসিতী বিলদিং থৌরাং তৌনবা পান্দমদা লৈবাক অনিগী তেংবাং পীনবা হেঙ্গৎহল্লগনি। লোয়ননা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীনবা হেঙ্গৎলগনি অমদি মরী লৈনবা লৈবাকশিংদা মীখল পাংথোকপদা অসিগুম্লবা সংস্থানশিংদা থৌনা হাপ্লগনি। য়ুমফম ইলেক্সন কম্মিসন্না মরী লৈনবা পার্তীশিংনা খুৎয়েক পীরবা য়ানা ৱারোল এদোপ্ত তৌদুনা অখন্নবা মীরম লৈবাকশিং অমসুং এজেন্সীশিংগা লোয়ননা মালেম পুম্বদা মীখলগা মরী লৈনবা হিরমশিং অমসুং ইলেক্তোরেল প্রোসেসশিংগী লমদা তেংবাং পীনবা হেঙ্গৎহনবদা পুক্নিং থৌগৎলি। কন্সতিত্যুস্নেল বোদী অমা ওইরিবা ইলেক্সন কম্মিসন্না মালেমদা খ্বাইদগী চাউবা ইলেক্তোরেল এক্সরসাইজ কন্দক্ত তৌরি। দাইবর্স সোসিও-পোলিতিকেল অমসুং ইকোনোমিক বেকগ্রাউন্দগা লোয়ননা চাউরাক্না ভোতর কোতি ৮৫গী লৈবাক অসিদা ফ্রী অমসুং ফেয়র ইলেক্সন ওর্গনাইজ তৌবা অসি ইলেক্সসন কম্মিসনগী তৌফম থোকপা মথৌদাংনি। হৌখিবা চহী খরা অসিদা ইলেক্সন কম্মিসন্না লৌরিবা লৌরিবা থৌদাংনা পোলিতিকেল এফিয়ার্সতা মীয়াম্না শরুক য়াবা হেঙ্গৎলে। মীখলগী লমদা নাকল অনীগী ওইবা মরী শেমগৎনবগীদমক ফোরেন ইলেক্তোরেল বোদীশিংদগী ইলেক্সন কম্মিসন্না তোঙান তোঙানবা প্রপোজেলশিং ফংলি। ইলেক্সন কম্মিসন্না ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবগীদমক মালদীবকী ইলেক্সন কম্মিসনগা লোয়ননা য়ানা ৱারোল অমদা খুৎয়েক পীনবগা মরী লৈনবা প্রপোজেল ইমা লো অমসুং জস্তিস মন্ত্রালয়গী লেজিস্লেতিব দিপার্তমেন্তদা থাখি। মসিগী য়ানা ৱারোলশিং অসিদা স্তেন্দর্দ আর্তিকলশিং/ক্লোজশিং য়াওরি মদুদা ৱাখল্লোন একচেঞ্জ তৌবা পুক্নিং থৌগৎপা অমসুং ইলেক্তোরেল প্রোসেসকী এর্গনাইজেস্নেল অমসুং তেক্নিকেল দিবেলপমেন্তকী লমদা এক্সপরিয়েন্স, ইনফোর্মেসন একচেঞ্জ তৌবদা সপোর্ত তৌবা, কেপাসিতী বিলদিং, পর্সোনেলশিং ত্রেনিং পীবা, চাংনাইনা তাথোক তাশিন তৌবা অসিনচিংবা য়াওনা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবা পীনবা হেঙ্গৎহনবগী মতাংদা পল্লি।
মন্ত্রীমন্দলনা রাজ্য সভাদা পন্দুনা লৈরিবা নলন্দা য়ুনিবর্সিতী (এমেন্দমেন্ত) বিল, ২০১৩ ৱিদ্রো তৌনবা প্রপোজেল অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রাজ্য সভাদা পন্দুনা লৈরিবা নলন্দা য়ুনিবর্সিতী (এমেন্দমেন্ত) বিল, ২০১৩ ৱিদ্রো তৌনবা প্রপোজেল অদু অয়াবা পীখ্রে। নলন্দা য়ুনিবর্সিতী অসি ২০০৯দা থাইলেন্দা পাংথোকখিবা ৪শুবা ইস্ত এসিয়া সমিৎতা পীখিবা অপুনবা প্রেস স্তেতমেন্ত অমদা য়ুমফম ওইরগা লিংখৎখিবনি, মদুনা নন-স্তেত, নন-প্রোফিৎ, সেক্যুলর অমসুং সেল্ফ-গবর্নিং ইন্তর্নেস্নেল ইন্সতিত্যুসন অমসু লিংখৎপদা মতেং পাংখি। মখা তারকপদা, নলন্দা য়ুনিবর্সিতী এক্ত, ২০১০ অসি পর্লিয়ামেন্তনা পাস তৌখি অমদি ২০১০গী নবেম্বর ২৫দগী চৎনহনখি। হৌজিক্কী ওইবা প্রপোজেল অসি নলন্দা য়ুনিবর্সিতী এক্ত, ২০১০গী হৌজিক লৈরিবা অকক্নবা প্রোবিজনশিং এমেন্দ তৌনবা ২০১৩গী ওগস্ত ২৬তা রাজ্য সভাদা পুথোকখিবা নলন্দা য়ুনিবর্সিতী (এমেন্দমেন্ত) বিল, ২০১৩ ৱিদ্রো তৌনবা রাজ্য সভাদা মোসন অমা পুথোকপনি। নলন্দা য়ুনিবর্সিতীগী গবর্নিং বোর্দ অসি ভারতকী রাষ্ট্রপতিনা অয়াবা পীবগা লোয়ননা নলন্দা য়ুনিবর্সিতী এক্ত, ২০১০গী সেক্সন ৭কী মতুং ইন্না ২১.১১.২০১৬ তগী লিংখৎখি। এমেন্দমেন্ত বিল অসি নলন্দা য়ুনিবর্সিতীগী হৌজিক লৈরিবা গবর্নিং বোর্দকা লোয়ননা খন্ন-নৈনবা মথৌ তাগনি। মখা তারকপদা, হৌজিক লৈরিবা গবর্নিং বোর্দ অসিনা নলন্দা য়ুনিবর্সিতী এক্ত, ২০১০ নৌনা য়েংশিন্দুনা মথৌ তাবা এমেন্দমেন্তশিং/এদিসনশিংগী ৱাফম পুথোকপা য়ারি। য়ুনিবর্সিতী অসিদা তাকপি-তম্বিবগী থবক অসি মপালগী থৌরম পুবা মন্ত্রী শ্রীমতি সুশ্মা স্বরাজনা ২০১৪গী সেপ্তেম্বর থাদা হৌদোকখি। ভারতকী রাষ্ট্রপতি অসি য়ুনিবর্সিতী অসিগী ভিজিতর্নি, দা. বিজয় ভাতকরনা চাঞ্চেলরনি অমসুং প্রোফেসার সুনেনা সিংহনা ভাইস-চেঞ্চেলরনি। হৌজিক হৌজিকমক, য়ুনিবর্সিতী অসিগী স্কুল অহুমদা মহৈরোয় ১১৬ লৈরি, মখোয়শিং অদুদি স্কুল ওফ হিস্তোরিকেল স্তদিজ, স্কুল ওফ ইকোলোজি & এনভাইরনমেন্ত স্তদিজ অমসুং স্কুল ওফ বুদ্ধিস্ত স্তদিজনি। মসিগী মনুংদা মীরমগী লৈবাক ২১দগী অন্তরজাতিগী মহৈরোই ৩৫ য়াওরি।
পি.এম.না মহাত্মা গান্ধীগী মফমদা মহাক্কা মপোক কুমওনদা কোক নোনখ্রে

প্রধান মন্ত্রী শ্রী নরেন্দ্র মোদীনা মহাত্মা গান্ধীগী মফমদা মহাক্কা মপোক কুমওনদা কোক নোনখ্রে‍। ত্বীত অমদা প্রধান মন্ত্রীনা হায়খি; “জাতিগী মপা মহাত্মা গান্ধীগী মফমদা মহাক্কী মপোক কুমওনসিদা কোক নোন্না শ্রদ্ধাঞ্জলি কৎচরি‍। লাইওইখ্রবা বাপুগী পুন্সি অমসুং য়াথংশিংনা লৈবাক্কী মীরোল খুদিংবু মথৌদাংগী লম্বীদা চৎননবা পুক্নিং থৌগত্তুনা লৈখিগনি‍। ঐনা ইকায়খুম্নরবা বাপুবু গান্ধী জয়ন্তি নুমিৎসিদা ইকোক নোঞ্জরি‍। মহাক্কী চীং লেম্লবা ৱাখল্লোনশিং মালেমগী ওইনা চুনবা ওইদুনা মীওই মিলিয়ন কয়াগী থৌনা হাপ্লি”
মন্ত্রী মন্দলনা প্রধান মন্ত্রী গরিব কল্য়ান অন্ন য়োজনা (পি.এম.-জি.কে.এ.ৱাই.) থা ৬ অমগা (এপ্রিল-সেপ্তেম্বর, ২০২২) শাংদোকপদা অয়াবা পীখ্রে

খুন্নাইগী লায়রবা অমদি খুদোংচাদ্রবা মীওই কাঙলুপশিংগী অৱাবা ফীভম য়েংলগা, প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা প্রধান মন্ত্রী গরিব কল্য়ান অন্ন য়োজনা (পি.এম.-জি.কে.এ.ৱাই.) স্কিম থা তরুক অমগা, হায়বদি সেপ্তেম্বর ২০২২ ফাওবা (ফেজ ৬) শাংদোকখ্রে‍। পি.এম.-জি.কে.এ.ৱাই.গী ৫শুবা ফেজ মার্চ ২০২২দা লোইগদবনি‍। নীংশিংবা য়াই মদুদি পি.এম.-জি.কে.এ.ৱাই. অসি মালেমগী খ্বাইদগী চাউবা ফুদ সিক্যুরিতী প্রোগ্রাম ওইনা এপ্রিল ২০২০দগী চৎনদুনা লাক্লিবনি‍। লৈঙাক অসিনা হৌজিক ফাওবদা লুপা করোর লাখ ২ো৮০ শীজিন্নখ্রে অমদি লাক্কদৌরবা থা তরুক, সেপ্তেম্বর ২০২২ ফাওবদা লুপা করোর ৮০,০০০ অমগসু শীজিন্নদুনা পি.এম.-জি.কে.এ.ৱাই.গী অপুনবা চাদিং লুপা করোর লাখ ৩.৪০গী ময়াদা য়ৌগদৌরে‍। মসিনা ভারত পুম্বদা বিনিফিসিয়রী করোর ৮০গী ময়াদা কোনশিনবগা লোয়ননা মমাঙগী মতৌগুম ভারত লৈঙাক্না মপুং ফানা শেল পুথোক্কদবনি‍। কোবিদ-১৯ লাইচৎ অসি ফীভম ফনা য়াম্না ফগৎলবসু অমদি শেন্মিৎলোনগী থবক থৌরমশিং খোঙজেল য়াঙখৎলক্লবসু, পি.এম.-জি.কে.এ.ৱাই. শাংদোকপসিনা ফগৎলক্লিবা মতমসিদা লায়রবা ইমুং অমত্তা চাকখাও হাঙনা ফমুংদা চঙহল্লোইদৌরি‍। শাংদোক্লবা পি.এম.-জি.কে.এ.ৱাই.গী মখাদা বিনিফিসিয়রী খুদিংমক্না এন.এফ.এস.এ.গী মখাদা ফংলিবা চাকথুংগী মথক্তা থা অমদা মীওই অমদা অহেনবা রাসন কে.জি. ৫ লেম্না ফংহনগনি‍। মসিনা তাকপদি লায়রবা ইমুং খুদিংমক মখোয়না মহৌশানা ফংলিবা রাসনগী শরুক অনি ফংলগনি হায়বনি‍। পনবা য়াবা ৱাফমদি লৈঙাক অসিনা পি.এম.-জি.কে.এ.ৱাই.গী মখাদা ফেজ-৫ ফাওবদা চীঞ্জাক এল.এম.তি. ৭৫৯ লেম্না পীখ্রে‍। শাংদোক্লিবা (ফেজ ৬) অসিগী মখাদা চীঞ্জাক এল.এম.তি. ২৪৪ অমগসু লেম্না ফংহনগদৌরিবসিগা লোয়ননা পি.এম.-জি.কে.এ.ৱাই.গী মখাদা লেম্না ফংহনগদৌরিবা চীঞ্জাক অসি পুন্না এল.এম.তি. ১,০০৩ য়ৌরে‍। লেম্না ফংগদৌরিবা রাসন অসিগী কান্নবা অসি লংফৈ চৎপা শিন্মী অমা হেক্তা নৎত্রগা বিনিফিসিয়রী অমা হেক্তনা লৈবাক শিনবা থুংনা লৈরিবা রাসন দুকান লাখ ৫রোমসিদগী ৱন নেসন ৱন রাসন কার্দ (ও.এন.ও.আর.সি.) হায়রিবা থৌরাংসিগী মখাদা পোর্তেবিলিতীগী খুত্থাঙদা লৌবা য়াগনি‍। হৌজিক ফাওবদা পোর্তেবিলিতী ত্রাঞ্জেক্সন করোর ৬১ হেন্না তৌদুনা ময়ুমদগী লাপ্না লৈখ্রবা বিনিফিসিয়রীশিংদা কান্নবা পীখ্রে‍। ফীভম অসি চহিচাসিগী খ্বাইদগী তমথিবা লাইচৎ লৈজরগসু লৈঙাক্না খ্বাইদগী য়াম্না চীঞ্জাক লৌশিন্দুনা অমদি লৌমীশিংদা হৌজিক ফাওবগী ওইনা খ্বাইদগী য়ামবা চাংদা শেল ফংহনখিবসিনা ওইথোকপা ঙমহল্লিবনি‍। লৌবুক্তগী রেকোর্দ ওইনা পোত্থোক পুথোক্লিবসিগীদমক ভারতকী লৌমীশিং – ‘অন্নদাতা’ অসিদা থাগৎফম থোকই‍।
মন্ত্রীমন্দলনা ভারত অমসুং ফ্রান্সকী মরক্তা মাইগ্রেসন এন্দ মোবিলিতী পার্তনরশিপকী এগ্রীমেন্তা খুৎয়েক পীনবা য়াখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্সকী মরক্তা মাইগ্রেসন এন্দ মোবিলিতী পার্তনরশিপকী এগ্রীমেন্তা খুৎয়েক পীনবদা অয়াবা পীখ্রে। এগ্রীমেন্ত অসি ফ্রান্সকী রাষ্ট্রপতিগী ভারত খোংচৎ মনুংদা খুৎয়েক পীনরবা য়াই। এগ্রীমেন্ত অসি পিপল-তু-পিপল কন্তেক্তশিং, মহৈরোইশিং, একাদেমিকশিং, রিসার্স তৌরিবশিং, অমসুং স্কিল লৈবা প্রোফেস্নেলশিংগী মোবিলিতীদা পুক্নিং থৌগৎপা হেঙ্গৎহন্নবা অচৌবা খোংথাংনি অমসুং নাকল অনিগী মরক্তা ইরিগুলর মাইগ্রেসন অমসুং হ্যুমেন ত্রাফিকিংগা মরি লৈনবা ইশুশিংদা কোওপরেসন হেঙ্গৎহল্লগনি। এগ্রীমেন্ত অসি অহৌবগী ওইনা চহি তরেৎ চৎনগনি, জোইন্ত ৱার্কিং গ্রুপ অমগী খুত্থাংদা ওতোমেতিক রিন্যুএল অমসুং মোনিতরিং মেকানিজম চত্থগনি।
প্রধান মন্ত্রীনা মমাং থাগী মন কী বাতকী ইপিসোদকী নুংঙাইরবা ৱাফম কয়া য়াওবা লাইরিক মচা অমা মীয়ামদা লান্থোক্লি

প্রধান মন্ত্রীনা মমাং থাগী #MannKiBaatকী ইপিসোদকী নুংঙাইরবা ৱাফম কয়া য়াওবা লাইরিক মচা অমা মীয়ামদা লান্থোক্লি। লাইরিক মচা অসিদা মমাং থাগী মন কী বাতকী ইপিসোদতা য়াওবা মীওইশিংগী ইন্তর্ভিয়ু য়াওরি। হন্দক্কী থাগী মন কী বাত প্রোগ্রাম অসি মার্চ ২৭, ২০২২গী অয়ুক পুং ১১দা লান্থোক্কনি হায়না পি.এম.না পাউদমখি। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “মমাং থাগী #MannKiBaat ইপিসোদতা শক্তম লাংবা মীওইশিংগী ইন্তর্ভিয়ু য়াওনা ইপিসোদ অসিগী নুংঙাইরবা ৱাফম কয়া য়াওবা লাইরিক মচা অমা মসিদা লৈরে। হন্দক্কী থাগী ২৭কী অয়ুক পুং ১১দা পাংথোক্কদবা প্রোগ্রাম অসিদা অদোম খুদিংগা অমুক্কা হন্না উননবা ঙাইরি”। http://davp.nic.in/ebook/mib/mannkibaat/index.html
প্রধান মন্ত্রীনা “ইকোনোমিক পোলিসী – দি রোদ অহেদ” হায়বা থিম অসিদা ইকোনোমিস্ত অমসুং এক্সপার্তশিংগা উন্নদুনা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি “ইকোনোমিক পোলিসী – দি রোদ অহেদ” হায়বা থিমদা নীতি আয়োগনা শিনবা ইকোনোমিস্ত অমসুং অতোপ্পা এক্সপার্ত ৪০ হেনবগা লোয়ননা উন্নদুনা ৱারী শানবগী থৌরমদা শরুক য়াখ্রে। ৱারী শানখিবা অদুগী মনুংদা শরুক য়ারিবশিংনা মখোয়গী ওইবা মিৎয়েংশিং অদু মেক্রো-ইকোনোমী এন্দ এম্প্লোইমেন্ত, এগ্রীকলচর এন্দ ৱাতর রিসোর্সেস, এক্সপোর্তস, এজুকেসন, অমসুং হেল্থ হায়রিবা থিমশিং অসিদা অখন্নবা গ্রুপ মঙাদা সেয়র তৌখি। ইকোনোমীগী তোঙান তোঙানবা মওং মতৌদা মখোয়গী ওইবা ৱাফমশিং অমসুং ওবজার্বেসনশিং থমখিবগীদমক শরুক য়ারিবা পুম্নমকপু প্রধান মন্ত্রীনা থাগৎপা ফোংদোকখি। মীফম অদুদা কেন্দ্রগী মন্ত্রী শ্রী পিয়ুশ গোয়ল অমসুং শ্রী রাও ইন্দ্রজীৎ সিংহসু শরুক য়াখি। নীতি আয়োগকী ভাইস চেয়রমেন শ্রী রজীব কুমার অমদি কেন্দ্র সরকার অমসুং নীতি আয়োগকী মকোকথোংবা ওফিসিয়েলশিংসু শরুক য়াখি।
পি.এম.না ঐচ.ই. জো মানুএল গোনকাল্বেস লোরেন্কোগী মফমদা অমুক হন্না এঙ্গোলাগী রাস্ত্রপতি ওইনা মীখল মায় পাক্লকপদা নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা ঐচ.ই. জো মানুএল গোনকাল্বেস লোরেন্কোগী মফমদা অমুক হন্না এঙ্গোলাগী রাস্ত্রপতি ওইনা মীখল মায় পাক্লকপদা নুংঙাইবা ফোঙদোকখ্রে‍। ত্বীত অমদা প্রধান মন্ত্রীনা হায়খি; “ঐচ.ই. জো মানুএল গোনকাল্বেস লোরেন্কো @jlprdeangola গী মফমদা এঙ্গোলাগী রাস্ত্রপতি ওইনা অমুক হন্না মীখল মায় পাক্লকপদা নুংঙাইবা ফোঙদোকচরি‍। ঐখোয়গী নাকল অনিগী ওইবা মরীবু হেন্না মপাঙ্গল কনখৎহন্নবা পুন্না থবক পায়খৎমিন্ননবা ঐনা মীৎয়েঙ থমজরি‍।”
পি.এম.না নীরজ চোপ্রাবু দাইমন্দ লীগ ত্রোফী ফংলকপদা থাগৎখ্রে

প্রধান মন্ত্রী শ্রী নরেন্দ্র মোদীনা নীরজ চোপ্রাবু লেমজনিংঙাই ওইরবা দাইমন্দ লীগ ত্রোফী লৌবা অহানবা ভারত মচা ওইরক্তুনা অমুক্কা হন্না পুৱারী ইখিবগীদমক থাগৎখ্রে‍। ত্বীত অমদা, প্রধান মন্ত্রীনা হায়খি; “@Neeraj_chopra1 গী মফমদা লেমজনিংঙাই ওইরবা দাইমন্দ লীগ ত্রোফী লৌবা অহানবা ভারত মচা ওইদুনা পুৱারী অমুক্কা হন্না ইখিবগীদমক থাগৎপা ফোঙদোকচরি‍। মহাক্না কত্থোকপা অমদি লেপ্তনা চঙশিনবগী অথোইবা মতৌ উৎলি‍। মহাক্না হন্না হন্না মায় পাক্তুনা ভারতকী শান্নরোয়শিংনা খোঙজেল য়াঙনা চেনখৎলিবদু উৎলে‍।”